Hersenspinsels oor die Week van de Afrikaanse roman 2016 | LitNet
5 ‘n Maand voor my vertrek
Om halfvyf staan ek by die venster en skuif dit oop. Die byt is uit die lug, maar die winter is nog nie verby nie en ons kort nog reën. “Reëns,” het die oumense altyd gesê. Ek moet in ’n ander land oor Wonderboom gaan praat; ’n land waaruit ons vokale en klinkers uit blouwit gespoeg is. Oerkruisbestuiwing en oerblaam se Blaam. En tussen hier en Den Haag lê ’n halfeeu, ’n demokrasie en drie leeus se gifdood in die noordweste van Namibië. Tullamore gaan nou sy broers begin soek. Hy gaan hulle baie mis, DB 13/8/2016. Hoe poog mens dit wat jy tot ’n mate implisiet begryp soos patrone in die veld en die reënmeter se metronoom? Ek dink aan die woord “unpack” dan dink ek aan die woord “pack”. Reis. Swerf. Vlug.[i]
Wie sit daar teen die skemer? Dis Joost van den Vondel in sy park. ‘n 17de-eeuse skrywer tussen rooi kannas. Niks skeel hom nie. Regs van hom rook ’n groep gelukkige mense zol. Eybers fluister in my oor waar ek soos ’n kleuter in Vondelpark bly staan: grondelose verwondering. Fietse flits verby, feitlik geruisloos. Jy sal sweer hier val niemand ooit van ’n speek af nie.
[i] Uittreksel uit Spoorskryf:skrywers op die pad, seminaar - Menselijke natuur? Herinnering, ecologie en esthetiek in hedendaagse Afrikaanse letterkunde, 23 September 2016, VOC Zaal, Bushuis, Universiteit van Amsterdam, sameroeper: Hanneke Stuit
M – Museum: Maurice Jorissen kliek vir Tom Lanoye, Stefan Dixon en Francois Smith Karnavalbaba met biblioteek van UL in agtergrond
Annabel Oosteweeghel in gesprek met Peters en Sprengers Fiets aan IJ Wal neffens Pakhuis de Zwijger
Vertalershuis Blommemark: Singel 630
Nederlandse skrywersgalery (kloksgewys van bo) Henri Dekking deur HE Mees 1932, Maurits Dekker deur Meijer Bleekrode 1941, Jules Deelder deur Hans Verhagen 1996 en Tom van Deel deur Neel Korteweg 2009. Foto van Elisabeth Eybers as deel van tydelike Tentoonstelling Afrikaanse Literatuur In Het Letterkundig Museum in Den Haag (saamgestel deur Ena Jansen, Ingrid Glorie en Jente Rhebergen).
Tussen Amsterdam en Den Haag Magritte Jan Verhas: Review of Scholars (1878) Koninklijke Musea voor Schone Kunsten van België
Trisa Hugo 2016-11-11 at 19:51 'n Heerlike kultuurreis!
Reply Fanie Naude 2016-11-14 at 13:41 Ek was saam.
Reply Laetitia 2016-11-15 at 17:13 Pragtige foto's!
Reply Nico Moolman 2016-11-17 at 06:01 En 'n engel in die hemel se oë word mistig ...
Reply Celesté 2016-11-18 at 17:12 Ek kon die breinaalde hoor. Heerlike lees- en kykervaring. Dankie, Lien.